
КОНФРОНСИ  БАЙНАЛМИЛАЛИИ ИЛМӢ - АМАЛӢ ТАҲТИ УНВОНИ

35-СОЛАГИИ ИСТИҚЛОЛИ ДАВЛАТИИ ҶУМҲУРИИ ТОҶИКИСТОН: Рушд ва таҳкими мониторинги  обуҳавошиносӣ  ва  ҳифзи  пиряхҳо  дар  шароити  тағйирёбии иқлим
______________________________________________________________________________
 

Санаи баргузорӣ:  18 августи соли 2026,
Макони баргузорӣ:  Hyatt Regency, хиёбони Исмоили Сомонӣ, 26/1


КОНСЕПСИЯ
Муқаррароти асосӣ 
Конфронси байналмилалии илмӣ-амалӣ таҳти унвони «35-солагии Истиқлоли давлатии Ҷумҳурии Тоҷикистон: Рушд ва таҳкими мониторинги обуҳавошиносӣ ва ҳифзи пиряхҳо дар шароити тағйирёбии иқлим» бо мақсади мусоидат ба татбиқи сиёсати давлатии Ҷумҳурии Тоҷикистон дар соҳаи обуҳавошиносӣ, самтҳои тағйирёбии иқлим, ҳифзи муҳити зист, истифодаи оқилонаи захираҳои обӣ ва ҳифзи криосфера, инчунин таҳкими ҳамкориҳои байналмилалии илмӣ ва техникӣ баргузор мегардад.
Баргузории конфронс ба ҷашни 35-солагии Истиқлолияти давлатии Ҷумҳурии Тоҷикистон бахшида шуда, ба намоиши дастовардҳои кишвар дар рушди соҳаи обуҳавошиносӣ, пешбурди ташаббусҳои байналмилалӣ оид ба ҳифзи пиряхҳо ва рушди илми иқлимшиносӣ нигаронида шудааст.
Конфронс ҳамчун платформаи байналмилалӣ ҷиҳати мубодилаи афкори созанда миёни намояндагони мақомоти давлатӣ, муассисаҳои илмӣ ва таълимӣ, созмонҳои байналмилалӣ, институтҳои молиявӣ, ҷомеаи коршиносон ва шарикони рушд дар масъалаҳои такмили мониторинги обуҳавошиносӣ, рушди таҳқиқоти криосфера, ҷорӣ намудани технологияҳои муосири мушоҳида ва пешгӯӣ, баланд бардоштани устуворӣ ба хатарҳои иқлимӣ ва таҳкими ҳамкории байналмилалӣ дар шароити тағйирёбии глобалии иқлим хизмат хоҳад намуд.
Дар фарҷоми конфронс таҳияи тавсияҳои амалӣ оид ба такмили мониторинги обуҳавошиносӣ, рушди таҳқиқоти илмӣ, ҳифзи пиряхҳо, баланд бардоштани устуворӣ ба хатарҳои иқлимӣ ва идомаи рушди ҳамкориҳои байналмилалӣ дар самти тағйирёбии иқлим дар назар аст.Начало формы


Муқаддима ва аҳамияти баргузории конфронсКонец формы

Тағйирёбии иқлим яке аз мушкилоти ҷиддитарини глобалии замони муосир ба шумор меравад, ки ба ҳолати муҳити зист, захираҳои обӣ ва рушди иҷтимоию иқтисодии кишварҳо таъсири назаррас мерасонад. Барои Ҷумҳурии Тоҷикистон, ки зиёда аз 93 фоизи қаламрави онро кӯҳҳо ташкил медиҳанд, оқибатҳои тағйирёбии иқлим махсусан шадид эҳсос мешаванд.
Ин раванд дар шакли суръатёбии обшавии пиряхҳо, тағйирёбии низоми обуҳавошиносӣ, афзоиши басомад ва шиддатнокии зуҳуроти хатарноки обуҳавошиносӣ, инчунин боло рафтани хавфҳои иқлимӣ барои аҳолӣ ва соҳаҳои асосии иқтисодиёт зоҳир мегардад.
Конфронс ба ҷашни 100-соли фаъолияти соҳаи обуҳавошиносии Ҷумҳурии Тоҷикистон рост меояд. Дар тӯли як асри фаъолият соҳаи обуҳавошиносӣ ба ниҳоди калидии давлатӣ дар соҳаи мониторинги обуҳавошиносӣ, таҳқиқоти иқлим, пешгӯии зуҳуроти хатарноки табиӣ ва таъмини амнияти обуҳавошиносии кишвар табдил ёфта, дар таъмини рушди устувори иҷтимоию иқтисодӣ, ҳифзи захираҳои обӣ, коҳиш додани хатари офатҳои табиӣ ва иҷрои уҳдадориҳои байналмилалии Ҷумҳурии Тоҷикистон дар доираи рӯзномаи ҷаҳонии иқлим саҳми назаррас гузоштааст. Ҷашни 100-солагии фаъолияти соҳа марҳилаи муҳим барои ҷамъбасти дастовардҳои бадастомада, муаррифии дастовардҳои муосири соҳа ва муайян намудани афзалиятҳои рушди минбаъдаи он дар шароити тағйирёбии иқлим мебошад.
Ҷумҳурии Тоҷикистон дар таъмини захираҳои обии Осиёи Марказӣ нақши муҳим дошта, дар қаламрави кишвар қисми зиёди захираҳои обии минтақа ташаккул меёбанд, ки манбаи асосии онҳо пиряхҳо ва пӯшиши қабати барфи мавсимӣ мебошанд. Дар чунин шароит рушди низоми муосири мониторинги обуҳавошиносӣ, такмили шабакаи мушоҳидавӣ, ҷорӣ намудани технологияҳои инноватсионии мониторинг ва пешгӯӣ, инчунин густариши таҳқиқоти илмӣ дар самти криосфера аҳамияти махсусро касб менамояд.
Таҳти роҳбарии Асосгузори сулҳу ваҳдати миллӣ - Пешвои миллат, Президенти Ҷумҳурии Тоҷикистон, муҳтарам Эмомалӣ Раҳмон, Тоҷикистон ташаббускори як қатор иқдомҳои байналмилалӣ дар самти захираҳои обӣ, тағйирёбии иқлим ва ҳифзи пиряхҳо гардидааст, ки аз ҷониби ҷомеаи ҷаҳонӣ дастгирии васеъ ёфтаанд. Қабули қатъномаҳои Маҷмааи Умумии Созмони Милали Муттаҳид оид ба эълон намудани соли 2025 ҳамчун «Соли байналмилалии ҳифзи пиряхҳо», таъсиси «Рӯзи ҷаҳонии пиряхҳо» ва «Даҳсолаи байналмилалии амалҳо дар соҳаи илмҳои криосфера (2025–2034)» аҳамияти рӯзафзуни ҳамкории илмӣ ва амалиёти муштаракро дар самти ҳифзи криосфера таъкид менамояд.
Баргузории конфронс, ки ба ҷашни 35-солагии Истиқлоли давлатии Ҷумҳурии Тоҷикистон бахшида шудааст, ҳамчун платформаи байналмилалӣ ҷиҳати табодули дониш ва таҷрибаи пешқадам, баррасии чолишҳои муосир дар соҳаи обуҳавошиносӣ, самтҳои тағйирёбии иқлим ва ҳифзи пиряхҳо, инчунин таҳияи қарорҳои амалии муштарак оид ба рушди мониторинги соҳаи обуҳавошиносӣ, баланд бардоштани устувории иқлимӣ ва таҳкими ҳамкории байналмилалӣ дар шароити тағйирёбии глобалии иқлим мусоидат хоҳад намуд.


Ҳадаф ва вазифаҳо
Ҳадафи асосии конфронс муттаҳид намудани талошҳои мақомоти давлатӣ, ҷомеаи илмӣ, созмонҳои байналмилалӣ, институтҳои молиявӣ ва шарикони рушд ҷиҳати баррасии мушкилот ва дурнамои муосир дар самти мониторинги обуҳавошиносӣ, ҳифзи пиряхҳо ва оқибатҳои манфии тағйирёбии иқлим арзёбӣ мегардад. Конфронс ҳамчунин ба табодули донишҳои илмӣ ва таҷрибаи пешқадам, пешбурди технологияҳои инноватсионӣ, таҳкими ҳамкории илмӣ-техникӣ дар сатҳи байналмилалӣ ва таҳияи тавсияҳои амалӣ равона шудааст. Дар доираи конфронс пешниҳодҳои аз ҷиҳати илмӣ асоснок ва таҳкими ташаббусҳои нави шарикӣ, ки ба такмили низомҳои мониторинг ва пешгӯиҳои обуҳавосанҷӣ, рушди таҳқиқоти криосфера, ки ба баланд бардоштани устуворӣ ба хатарҳои иқлимӣ ва расидан ба Ҳадафҳои рушди устувор (ҲРУ) мусоидат менамоянд, дар назар аст.
Вазифаҳо:
1. Пешниҳоди натиҷаҳои таҳқиқоти муосири илмӣ, коркардҳои инноватсионӣ ва таҷрибаи амалии соҳа дар самтҳои мониторинги обуҳавошиносӣ, иқлимшиносӣ, таҳқиқоти криосфера ва ҳифзи пиряхҳо. 
2. Таҳияи пешниҳодҳо оид ба такмили низомҳои мушоҳидаҳои обуҳавошиносӣ, пешгӯиҳои обуҳавосанҷӣ, хизматрасонии иқлимӣ ва огоҳсозии бармаҳал аз зуҳуроти хатарноки обуҳавошиносӣ бо истифода аз технологияҳои муосир. 
3. Муайян намудани самтҳои афзалиятноки нави ҳамкории илмӣ, техникӣ ва сармоягузории байналмилалӣ дар соҳаи обуҳавошиносӣ, самтҳои тағйирёбии иқлим, ҳифзи пиряхҳо ва рушди таҳқиқоти криосфера. 
4. Мусоидат ба рушди робитаҳои шарикӣ байни мақомоти давлатӣ, муассисаҳои илмӣ, созмонҳои байналмилалӣ, институтҳои молиявӣ ва бахши хусусӣ барои татбиқи лоиҳаҳои муштараки илмӣ ва инфрасохторӣ. 
5. Омодасозии тавсияҳои ниҳоии конфронс, ки пешниҳодҳоро оид ба рушди мониторинги обуҳавошиносӣ, ҷорӣ намудани технологияҳои инноватсионӣ, таҳкими иқтидори илмӣ, ҳифзи пиряхҳо ва баланд бардоштани устуворӣ ба оқибатҳои тағйирёбии иқлим дар бар мегиранд.
Иштирокчиён ва забони баргузории конфронс
Конфронс барои намояндагони мақомоти давлатӣ, хадамотҳои миллии обуҳавошиносӣ, муассисаҳои илмӣ ва таълимӣ, созмонҳои байналмилалӣ ва минтақавӣ, институтҳои молиявӣ, марказҳои таҷрибаи пешқадам, ҷомеаи коршиносон, шарикони рушд, инчунин мутахассисон ва таҷрибагирандагон дар соҳаи обуҳавошиносӣ, ҳамзамон самтҳои тағйирёбии иқлим, захираҳои обӣ, таҳқиқоти криосфера, коҳиши хатари офатҳо ва рушди устувор пешбинӣ шудааст.
Интизор меравад, ки дар кори конфронс намояндагони муассисаҳои соҳавии давлатҳои Осиёи Марказӣ ва дигар кишварҳо, инчунин созмонҳои байналмилалӣ, аз ҷумла Созмони Умумиҷаҳонии Обуҳавошиносӣ (СУО), Созмони Милали Муттаҳид, муассисаҳои махсуси низоми СММ, институтҳои байналмилалии молиявӣ, ташкилотҳои илмӣ-таҳқиқотӣ ва дигар шарикони байналмилалӣ иштирок хоҳанд намуд.
Конфронси байналмилалии илмӣ-амалӣ бо забонҳои тоҷикӣ, русӣ ва англисӣ бо таъмин намудани тарҷумаи ҳамзамон баргузор мегардад.

Тарзи баргузории чорабинӣ
Конфронс дар шакли омехта баргузор мегардад. Иштирок ҳам дар шакли ҳузурӣ ва ҳам дар шакли маҷозӣ пешбинӣ шудааст.
Натиҷаҳои пешбинишудаи конфронс
Дар натиҷаи конфронс ба даст овардани натиҷаҳои зерин пешбинӣ мегардад:
1. Қабули тавсияҳои ниҳоии конфронс оид ба рушди мониторинги обуҳавошиносӣ, ҳифзи пиряхҳо ва мутобиқшавӣ ба тағйирёбии иқлим. 
2. Муайян намудани самтҳои афзалиятноки ҳамкории байналмилалии илмӣ, техникӣ ва сармоягузорӣ дар соҳаи обуҳавошиносӣ, самтҳои таҳқиқоти криосфера ва хизматрасониҳои иқлимӣ. 
3. Барқарор намудани робитаҳои нави шарикӣ ва густариши ҳамкорӣ миёни мақомоти давлатӣ, муассисаҳои илмӣ, созмонҳои байналмилалӣ ва институтҳои молиявӣ. 
4. Иқдом барои роҳандозии лоиҳаҳои муштараки илмӣ, таълимӣ ва техникӣ, ки ба рушди низомҳои мониторинг, пешгӯӣ ва ҳифзи криосфера равона шудаанд. 
5. Омодасозӣ ва паҳн намудани маводи конфронс, аз ҷумла маҷмуаи маърӯзаҳо, ҳуҷҷати ниҳоӣ ва тавсияҳо барои татбиқи минбаъдаи ташаббусҳои муштарак.


РӮЗНОМА 
	18 августи соли 2026

	8:00 – 9:00
	Ташрифи иштирокчиён ва бақайдгирии онҳо

	Маросими тантанавии солгард, 
бахшида ба 35-солагии Истиқлоли давлатии Ҷумҳурии Тоҷикистон, 

	9:00 – 10:25
	Қисмати аввал (кушодашавии конфронс: суханҳои ифтитоҳӣ ва табрикотӣ)
Сухангӯй: Муҳтарам Қурбонзода А.Ҳ., Директори Агентии обуҳавошиносии Кумитаи ҳифзи муҳити зисти назди Ҳукумати Ҷумҳурии Тоҷикистон
· Муҳтарам Зиёзода Сулаймон Ризоӣ – Муовини Сарвазири Ҷумҳурии Тоҷикистон 
· Муҳтарам Шерализода Баҳодур Аҳмадҷон – Раиси Кумитаи ҳифзи муҳити зисти назди Ҳукумати Ҷумҳурии Тоҷикистон 
· Муҳтарам Қиёмзода Зарафо Суфиҷон – вакили Маҷлиси намояндагони Маҷлиси олии Ҷумҳурии Тоҷикистон
· Муҳтарам Маркус Дюрст – муовини директори Дафтари ҳамкории Швейтсария дар Ҷумҳурии Тоҷикистон
· Муҳтарам Кишвар Абдулалишоев – Директори иҷроияи Фонди Оғохон (AKF) дар Тоҷикистон
· Муҳтарам Ко Сакамото – Намояндаи доимии Бонки Осиёии Рушд дар Ҷумҳурии Тоҷикистон 
· Муҳтарам Судипто Мукерҷӣ – Намояндаи доимии Барномаи Рушди СММ дар Тоҷикистон
Қисмати дуюм (барномаи ҷашнӣ ва маросими қадрдонӣ)
Сухангӯй: Озод Миршамсов, сардори Раёсати назорат ва коргузории Агентии обуҳавошиносӣ
· Маросими қадрдонӣ ва мукофотонидани кормандону собиқадорон;
· Аксбардории дастаҷамъии иштирокчиён

	10:25-11:00
	Танаффус барои қаҳва

	Ҷаласаи пленарӣ: Мушкилоти муосир ва роҳҳои амалии ҳалли онҳо дар самти мониторинги обуҳавошиносӣ ва ҳифзи пиряхҳо

	Ин ҷаласа барои баррасии мушкилоти муосир дар соҳаи мониторинги обуҳавошиносӣ ва ҳифзи пиряхҳо дар шароити тағйирёбии иқлим, инчунин  роҳҳои ҳалли амалии  баланд бардоштани самаранокии низоми мушоҳида, пешгӯӣ ва огоҳсозии бармаҳал бахшида мешавад. Дар ҷараёни муҳокима натиҷаҳои навтарини таҳқиқоти илмӣ, технологияҳои инноватсионии мониторинги криосфера, таҷрибаи истифодаи фосиласанҷии Замин, низомҳои худкори мушоҳида ва платформаҳои рақамӣ муаррифӣ мегарданд ва инчунин масъалаҳои таҳкими ҳамкории байналмилалӣ, рушди инфрасохтори илмӣ ва ҳамоҳангсозии талошҳо оид ба ҳифзи пиряхҳо ва баланд бардоштани устувории иқлимии минтақа мавриди баррасӣ қарор хоҳанд гирифт.

	11:00 – 12:00
	Сухангӯй: Станислав Махмудов, сардори Маркази омӯзиши тағйирёбии иқлим ва қабати озонии Агентии обуҳавошиносӣ
· Назирзода Камолиддин,  муовини сардори Маркази яхшиносии Агентии обуҳавошиносӣ 
Рӯнамо: «Барномаи давлатӣ оид ба омӯзиши криосфера ва ҳифзи пиряхҳои Тоҷикистон барои солҳои 2026-2034»  
· Кабдикадиров Алемгер Амангелдиевич, муовини директори филиали дар шаҳри Алматои ва Вилояти Алматои Хадамоти обуҳавошиносии, Ҷумҳурии Қазоқистон 
Савол: «Қазгидромет» истгоҳҳои автоматии обуҳавошиносиро бо интиқоли ҳарсоатаи маълумот истифода бурда, харитаи интерактивии вазъи воқеии обу ҳаво ва пешгӯии ададиро дар асоси модели WRF пешниҳод менамояд. Ҳамзамон, дар ҳавзаҳои дарёҳои Улкен Алматӣ ва Киши Алматӣ оид ба хатари фаромадани тарма ва ташаккули ҷараёни об аз нишебиҳо огоҳиҳо таҳия ва паҳн карда мешаванд. Кадом унсурҳои ин таҷриба самаранокии бештар нишон додаанд ва бо назардошти таҷрибаи мазкур, Шумо ба Тоҷикистон барои баланд бардоштани дақиқии пешгӯиҳо ва таъмини саривақтии огоҳсозии бармаҳал дар минтақаҳои кӯҳӣ истифодаи кадом равишҳо ё технологияҳоро тавсия медодед?
· Жунушова Гульнара Шералиевна, сардори Раёсати яхшиносӣ ва бехатарии тармаҳо Хадамоти обуҳавошиносии назди Вазорати ҳолатҳои фавқулодаи Ҷумҳурии Қирғизистон
Савол: Дар Ҷумҳурии Қирғизистон барои такмили мониторинги пиряхҳо ва хатарҳои табиии ба онҳо алоқаманд кадом тадбирҳои афзалиятнок андешида мешаванд ва кадом самтҳои ҳамкории минтақавиро дар соҳаи такмили усулҳои мониторинг ё рушди низомҳои огоҳсозии бармаҳал ояндадортар мешуморед?
· Диловаршо Дустзода, мушовири Директори иҷроияи Маркази минтақавии экологӣ барои Осиёи Марказӣ
Савол: Маркази минтақавии экологӣ барои Осиёи Марказӣ дар таҳкими ҳамоҳангсозии байни кишварҳои минтақа, ҷалби маблағгузорӣ ва татбиқи лоиҳаҳои муштарак ҷиҳати навсозии мониторинги обуҳавошиносӣ, омӯзиши пиряхҳо ва баланд бардоштани устувории иқлимии Осиёи Марказӣ чӣ нақш дорад?
· Рассел Боалс, мутахассиси мушовири байналмилалии Бонки Осиёии ушд оид ба тақвияти идоракунии хатари офатҳои табиӣ дар сатҳи ҷомеа дар Тоҷикистон 
Савол: Бо дарназардошти таҷрибаи байналмилалии Шумо, марҳилаи кунунии таъсиси Маркази мазкурро чӣ гуна арзёбӣ менамоед, барои оғози фаъолияти мукаммали он дар навбати аввал кадом тадбирҳои ташкилӣ, молиявӣ ва илмию техникӣ бояд андешида шаванд ва созмонҳои байналмилалӣ ва шарикони рушд метавонанд ба ин раванд чӣ гуна дастгирии амалӣ расонанд?
(Муҳокима бо иштирокчиён 10 дақиқа)

	12:00 – 13:00
	Ҷаласаи мувозии 1 (Толори Брюсел): Коҳиш додани таъсири манфии тағйирёбии иқлим: роҳҳои асосӣ барои ноил шудан ба Ҳадафҳои рушди устувор
	Ҷаласаи мувозии 2 (Толори Истанбул): Ҳифзи пиряхҳо ва рушди таҳқиқоти криосфера: дастовардҳои илмӣ, мониторинг ва ҳамкориҳои байналмилалӣ

	
	Ин ҷаласаи мувозӣ ба баррасии роҳҳои коҳиш додани таъсири манфии тағйирёбии иқлим ва нақши онҳо дар ноил шудан ба Ҳадафҳои рушди устувор нигаронида мешавад. Дар доираи ҷаласа масъалаҳои мутобиқшавӣ ба тағйирёбии иқлим, коҳиши партовҳои газҳои гулхонаӣ, рушди иқтисоди «сабз», таҳкими устувории бахшҳои калидии иқтисодиёт, ҷалби сармоягузорӣ ва маблағгузории иқлим, истифодаи технологияҳои инноватсионӣ, инчунин ҳамкориҳои байналмилалӣ ва минтақавӣ ҷиҳати татбиқи сиёсати иқлимӣ ва рушди устувор мавриди баррасӣ қарор хоҳанд гирифт.
	Ин ҷаласа ба баррасии масъалаҳои ҳифзи пиряхҳо, рушди таҳқиқоти криосфера ва нақши онҳо дар таъмини устувории иқлим бахшида мешавад. Дар доираи ҷаласа натиҷаҳои навтарини таҳқиқоти илмӣ, технологияҳои муосири мониторинги пиряхҳо, криосфера ва низомҳои мушоҳидавӣ, инчунин таҷрибаи байналмилалӣ дар самти ҳифз ва омӯзиши пиряхҳо пешниҳод гардида, масъалаҳои таҳкими ҳамкориҳои илмӣ, мубодилаи маълумот ва татбиқи ташаббусҳои муштарак барои рушди илмҳои криосфера ва мутобиқшавӣ ба тағйирёбии иқлим мавриди баррасӣ қарор хоҳанд гирифт.

	
	Сухангӯй: Ҷамила Байдуллоева, сардори Маркази маркетинг ва рушди Агентии обуҳавошиносӣ
· Генерал-майор Муҳаббат Иброҳимзода, муовини Раиси Кумитаи ҳолатҳои фавқулодда ва мудофиаи граждании назди ҲҶТ  
Рӯнамо: «Тақвияти мониторинги обуҳавошиносӣ ва низоми огоҳсозии бармаҳал ҳамчун омили асосии паст кардани хавфи офатҳои табиӣ ва ҳифзи пиряхҳо дар Тоҷикистон дар шароити тағйирёбии иқлим»
· Сангинмурод Самиев, сардори Раёсати мониторинги сифати ҳавои Агентии обуҳавошиносӣ
Рӯнамо: «Мониторинги сифати ҳавои атмосферӣ дар шароити тағйирёбии иқлим ва нақши он дар ҳифзи саломатии аҳолӣ ва ноил шудан ба Ҳадафҳои рушди устувор»
· Номзади илмҳои техникӣ Номвар Қурбон, Институти масъалаҳои об, гидроэнергетика ва экологияи Академияи миллии илмҳои Тоҷикистон
Рӯнамо: «Арзёбии инҳирофи стандартии тағйирёбии шароитҳои метеорологӣ дар ноҳияҳои кӯҳию доманакӯҳӣ (дар мисоли ҳавзаи дарёи Зарафшон)»
· Билоли Алишер, сардори Бахши омӯзиши қабати озони Маркази омӯзиши тағйирёбии иқлим ва қабати озони Агентии обуҳавошиносӣ
Рӯнамо: «Мутобиқшавӣ ба тағйирёбии иқлим ва баланд бардоштани устувории бахшҳои асосии иқтисодиёт»
(Муҳокима бо иштирокчиён – 10 дақиқа)
	Сухангӯй: Начиб Яминов, роҳбари барнома оид ба паст кардани хавфи офатҳои табиӣ, Фонди Тоҷикистонии Оғохон
· Наврӯз Ҷурабекзода, сардори Маркази яхшиносии Агентии обуҳавошиносӣ 
Рӯнамо: «Рушди соҳаи яхшиносии Агентии обуҳавошиносӣ дар 35 соли истиқлолияти давлатии Ҷумҳурии Тоҷикистон»
· Вайсиддин Саидзода, муовини директори Муассисаи давлатии «Институти омӯзиши пиряхҳо ва криосфера»-и Академияи миллии илмҳои Тоҷикистон
Рӯнамо: «омӯзиши пиряхҳо ва криосфера бо истифода аз технологияҳои муосир»

· Муслим Азимшоев, сармутахассиси бахши зондиронии Замин Фонди Тоҷикистонии Оғохон
Рӯнамо: «Арзёбии тағйироти экосистема дар асоси зондкунии дурдаст дар минтақаҳои кӯҳистони Тоҷикистон»
· Умед Комилов, Ҷамъияти ҳамкории байналмилалии Олмон (GIZ) дар Ҷумҳурии Тоҷикистон
Баромад: «Тақвияти ҳамкориҳои минтақавӣ дар самти мониторинг ва ҳифзи криосфера»
(Саволу ҷавоб – 20 дақиқа)
Масъалаҳои калидии муҳокима: 
· Тамоюли муосири тағйирёбии ҳолати пиряхҳо ва криосфера кадомҳоянд?
· Кадом технологияҳо барои назорат ва омӯзиши равандҳои пиряхӣ ва криосферӣ самараноктарин мебошанд?
· Чӣ гуна ҳамкории байналмилалиро дар соҳаи таҳқиқоти криосфера тақвият додан мумкин аст?
· Барои ҳифзи пиряхҳо ва идоракунии устувори захираҳои обӣ кадом чораҳо заруранд?

	13:00 – 14:00
	Танаффус барои хӯроки нисфирӯзӣ

	14:00 – 15:00
	Ҷаласаи мувозии 3 (Муҳокимаи панелӣ) (Толори Брюсел): мушкилоти ҷаҳонӣ, ҳалли миллӣ ва шарикии байналмилалӣ дар соҳаи обуҳавошиносӣ ва ҳифзи пиряхҳо дар шароити тағйирёбии глобалии иқлим
	Ҷаласаи мувозии 4 (Толори Истанбул): Нақши сармоягузорӣ, навоварӣ ва ҳамкории байналмилалӣ дар рушди соҳаи обуҳавошиносӣ дар шароити тағйирёбии иқлим ва роҳҳои ҳалли мушкилоти мавҷуда

	
	Ин муҳокимаи панелӣ ба баррасии мушкилоти ҷаҳонӣ вобаста ба тағйирёбии иқлим, рушди соҳаи обуҳавошиносӣ ва таҳкими иқтидори миллӣ дар самти мониторинг, пешгӯӣ ва мутобиқшавӣ баргузор мегардад. Дар доираи мубоҳиса иштирокчиён оид ба роҳҳои ҳалли амалии масъалаҳои иқлимӣ, рушди ҳамкориҳои байналмилалӣ, ҷалби сармоягузорӣ, мубодилаи дониш ва технология, инчунин таҳкими шарикии байни давлатҳо, ташкилотҳои байналмилалӣ ва ҷомеаи илмӣ ҷиҳати таъмини рушди устувор ва баланд бардоштани устувории иқлимӣ мубодилаи афкор менамоянд.
	Ин ҷаласаи мувозӣ ба баррасии нақши сармоягузорӣ, навоварӣ ва ҳамкориҳои байналмилалӣ дар рушди соҳаи обуҳавошиносӣ ва ҳифзи пиряхҳо дар шароити тағйирёбии глобалии иқлим равона мешавад. Дар доираи ҷаласа масъалаҳои сафарбар намудани захираҳои молиявӣ, рушди шарикии байналмилалӣ, ҷорӣ намудани технологияҳои инноватсионӣ, густариши таҳқиқоти илмӣ, тақвияти иқтидори институтсионалӣ ва такмили мониторинги обуҳавошиносӣ, ҳифзи пиряхҳо, мутобиқшавӣ ба тағйирёбии иқлим ва таҳкими устувории иқлимии минтақа мавриди баррасӣ қарор хоҳанд гирифт.

	
	Сухангӯй: Камолиддин Назирзода, муовини сардори Маркази яхшиносӣ

· Ҷамила Байдуллоева, сардори Маркази маркетинг ва рушди Агентии обуҳавошиносӣ 
Савол: Кадом технологияҳои муосир ва роҳҳои ҳалли инноватсионӣ бояд барои такмили низомҳои мушоҳида ва пешгӯӣ ҷорӣ карда шаванд?

· Назриало Шерализода, директори Институти илмиб таҳқиқотии ҳифзи муҳити зист тағйирёбии иқлим ва экосистемаҳои Кумитаи ҳифзи муҳити зист 
Савол: Барои роҳандози намудани ҳамкориҳои минтақавӣ дар самти низоби обу ҳаво ва омӯзиши захираҳои обӣ дар шароити тағйирёбии иқлим кадом татбирҳоро заруранд? 
 
· Анвар Ҳомидов, мудири шуъбаи гидрометеорология ва тағйирёбии иқлими Муассисаи давлатии «Институти омӯзиши пиряхҳо ва криосфера»-и АМИТ
Савол: Бо назардошти таҷрибаҳои мавҷуда, чӣ гуна метавон ҳамкории минтақавиро дар самти мониторинги обуҳавошиносӣ, рушди низомҳои огоҳии бармаҳал ва ҳифзи пиряхҳо боз ҳам тақвият бахшид?

· Сайфидин Сайфидинов, Президенти Ассотсиатсияи хатмкунандагони KOИКA
Савол: Бо дарназардошти саҳми KOICA дар рушди иқтидори касбӣ ва интиқоли дониш, шабакаи хатмкунандагони KOICA чӣ гуна метавонад ба рушди мониторинги обуҳавошиносӣ, омодасозии мутахассисон ва ҳифзи пиряхҳо мусоидат намояд?
	Сухангӯй: Саттор Саидов, Роҳбари лоиҳа оид ба тағйирёбии иқлим (БРСММ дар Тоҷикистон)
· Ваҳдат Дайхудо, сармутахассиси кафедраи рушди стратегӣ ва идоракунии сифати Донишгоҳи байналмилалии сайёҳӣ ва соҳибкории Тоҷикистон. 
Рӯнамо: «Нақши Ҷумҳурии Тоҷикистон дар рушди дипломатияи сабз дар шароити тағйирёбии бесобиқаи иқлим»
· Светлана Ҷумаева, сармутахассиси барномаҳои  коҳиши хатари офатҳои табиӣ ва тағйирёбии иқлим Дафтари Швейтсария оид ба ҳамкорӣ дар Тоҷикистон
Рӯнамо: «Мушоҳида ва мониторинги криосфера барои мутобиқшавӣ ба тағйирёбии иқлим дар Тоҷикистон ва Осиёи Марказӣ.»

· Ганҷина Фозилова, намояндаи Бонки Осиёии Рушд дар Тоҷикистон.
Рӯнамо: «Аз пиряхҳо то хоҷагидорон: имкониятҳо ва дурнамо»
· Хуршедмо Ақназарова, Созмони Милали Муттаҳид оид ба масъалаҳои маориф, илм ва фарҳанг (ЮНЕСКО)
Рӯнамо: Ҳифзи пиряхҳо ва рушди таҳқиқоти криосферӣ: дастовардҳои илмӣ, мониторинг ва ҳамкории байналмилалӣ дар доираи ташаббусҳои ЮНЕСКО оид ба «GLOFCA» ва «Криосфера»
(Саволу ҷавоб – 15 дақиқа)
Масъалаҳои калидии муҳокима: 

· Дипломатияи сабз чӣ гуна метавонад барои муаррифии таҷриба ва дастовардҳои Тоҷикистон дар соҳаи обу иқлим ва густариши ҳамкории байналмилалӣ мусоидат намояд?  
· Бо дарназардошти афзоиши хавфҳои вобаста ба тағйирёбии иқлим дар минтақаҳои кӯҳӣ, ҳамкории Тоҷикистон ва Швейтсария дар самти рушди мониторинги криосфера ва коҳиши хатари офатҳои табиӣ чӣ гуна метавонад барои таҳияи низоми муассири огоҳии бармаҳал ва қабули қарорҳои саривақтӣ мусоидат намояд?
· Чӣ гуна метавон сармоягузорӣ ба мониторинг ва ҳифзи пиряхҳоро бо эҳтиёҷоти воқеии хоҷагидорон ва дигар истифодабарандагони захираҳои об пайваст намуд, то маълумотҳо на танҳо барои таҳқиқот, балки барои баланд бардоштани устувории кишоварзӣ ва таъмини амнияти об истифода шавад?
· Чӣ тавр мо метавонем гузаришро аз нақшаҳо ва стратегияҳои мутобиқшавии миллӣ ба амалҳои минтақавии ҳамоҳангшуда дар соҳаи обуҳавошиносӣ ва ҳифзи пиряхҳо, аз ҷумла таъсиси механизмҳои маблағгузории устувор, бо истифода аз таҷрибаи лоиҳаҳои ЮНЕСКО таъмин кунем?

	15:00 – 15:20
	Танаффус барои қаҳва

	Ҷаласаи ҷамъбастӣ (муҳокимаи панелӣ) 
«Аз натиҷаҳои ҷаласаҳо ба иқдомҳои мушаххас»

	Ин муҳокимаи панелӣ ба ҷамъбасти натиҷаҳои чор ҷаласаи мувозӣ, муайян намудани масъалаҳои асосии ҳалношуда ва таҳияи пешниҳодҳои мушаххас барои ворид намудан ба тавсияҳои ниҳоии конфронс бахшида мешавад. Сухангӯёни ҷаласаҳои қаблӣ хулосаҳои асосии муҳокимаҳоро пешниҳод намуда, роҳҳои татбиқи амалии онҳо, тақсимоти масъулият байни ҷонибҳои манфиатдор ва имкониятҳои рушди ҳамкории минбаъдаро баррасӣ менамоянд.

	15:20 – 16:00
	Сухангӯй: Станислав Махмудов, сардори Маркази омӯзиши тағйирёбии иқлим ва қабати озонии Агентии обуҳавошиносӣ

· Ҷамила Байдуллоева, сухангӯи ҷаласаи мувозии аввал 
Савол: Дар ҷаласаи Шумо масъалаҳои коҳиш додани таъсири манфии тағйирёбии иқлим ва роҳҳои асосӣ барои ноил шудан ба Ҳадафҳои рушди устувор баррасӣ карда шудаанд. Бо такия ба натиҷаҳои муҳокима, кадом хулосаҳо ва тадбирҳои афзалиятнок бояд ба тавсияҳои ниҳоии конфронс ворид карда шаванд?
· Начиб Яминов, сухангӯи ҷаласаи мувозии дуюм 
Савол: Дар ҷаласаи Шумо масалаҳои ҳифзи пиряхҳо ва рушди таҳқиқоти криосфера баррасӣ карда шудаанд. Бо такия ба натиҷаҳои муҳокима, кадом хулосаҳо ва тадбирҳои афзалиятнок бояд ба тавсияҳои ниҳоии конфронс ворид карда шаванд?
· Камолиддин Назирзода, сухангӯи ҷаласаи мувозии сеюм 
Савол: Дар ҷаласаи Шумо мушкилоти ҷаҳонӣ, ҳалли миллӣ ва шарикии байналмилалӣ дар соҳаи обуҳавошиносӣ ва ҳифзи пиряхҳо дар шароити тағйирёбии глобалии иқлим баррасӣ карда шудаанд. Бо такия ба натиҷаҳои муҳокима, кадом хулосаҳо ва тадбирҳои афзалиятнок бояд ба тавсияҳои ниҳоии конфронс ворид карда шаванд?
· Саттор Саидов, сухангӯи ҷаласаи мувозии чорум:
Савол: Дар ҷаласаи Шумо масъалаҳои нақши сармоягузорӣ, навоварӣ ва ҳамкории байналмилалӣ дар рушди соҳаи обуҳавошиносӣ дар шароити тағйирёбии иқлим ва роҳҳои ҳалли мушкилоти мавҷуда мавриди баррасӣ қарор гирифтанд. Дар асоси натиҷаҳои муҳокима, кадом хулосаҳо ва тадбирҳои афзалиятнок бояд ба тавсияҳои ниҳоии конфронс ворид карда шаванд?
· Станислав Махмудов, сардори Маркази омӯзиши тағйирёбии иқлим ва қабати озонии Агентии обуҳавошиносӣ
Баррасии натиҷаҳои конфронс ва қабули тавсияҳои ниҳоӣ

